ଜୁଲିଆନ୍ କ୍ୟାଲେଣ୍ଡର ଅନୁସାରେ ୧୫୦୩ ମସିହା ଡିସେମ୍ବର ୧୪ ବା ୨୧ ତାରିଖରେ ଫ୍ରାନ୍ସରେ ଜନ୍ମ ହୋଇଥିବା ମାଇକେଲ ଡି ନଷ୍ଟ୍ରାଡମସ୍ ପେଶାରେ ଥିଲେ ଜଣେ ଡାକ୍ଚର। ତେବେ ଜ୍ୟୋତିଷ ବିଦ୍ୟାରେ ତାଙ୍କର ଆଗ୍ରହ ତାଙ୍କୁ ଏଭଳି ଭବିଷ୍ୟବାଣୀ ଲେଖିବାକୁ ଉତ୍ସାହିତ କରିଥିଲା । ୨ଜୁଲାଇ ୧୫୬୬ରେ ନିଜର ମୃତ୍ୟୁ ସମ୍ପର୍କରେ ମଧ୍ୟ ସେ ସଠିକ୍ ଭବିଷ୍ୟବାଣୀ କରିଥିଲେ । ଏପରିକି ହେନରୀ-୨ଙ୍କ ମୃତ୍ୟୁ, ଲଣ୍ଡନରେ ବଡ଼ ଧରଣର ଅଗ୍ନିକାଣ୍ଡ, ଫରାସୀ ବିପ୍ଳବ, ହୀଟଲର ଓ ନେପୋଲିୟନ୍ ବୋନାପାର୍ଟଙ୍କ ଉତ୍ଥାନ ଓ ପତନ, ହିରୋସୀମା ନାଗାସାକିରେ ପରମାଣୁ ବୋମା ବସ୍ଫୋରଣ, ଜନ୍ କେନେଡ଼ି ଓ ବବି କେନେଡ଼ିଙ୍କ ହତ୍ୟା, ଓ୍ବାର୍ଲଡ ଟ୍ରେଡ୍ ସେଣ୍ଟର ଉପରେ ଆତଙ୍କବାଦୀ ଆକ୍ରମଣକୁ ଆଦିକୁ ନେଇ ତାଙ୍କର ଭବିଷ୍ୟବାଣୀ ବାସ୍ତବତାର ରୂପ ନେଇଛି ବୋଲି କୁହାଯାଏ|ତଥାପି ତାଙ୍କର ଅନେକ ଭବିଷ୍ୟବାଣୀକୁ ସଠିକ୍ ଭାବେ ତର୍ଜମା କରାଯାଇ ପାରି ନାହିଁ । କେତେବେଳେ କିଛି କଥା ସତ ହୋଇଛି ତ ଆଉ କେବେ ମିଥ୍ୟା ପ୍ରମାଣିତ ହୋଇଥିବାରୁ କେହି କେହି ଏହାକୁ ବିଶ୍ୱାସ କରନ୍ତି ତ କେହି ଏହାକୁ ମିଥ୍ୟା ବୋଲି ମନେ କରନ୍ତି| ତଥାପି ମାଇକେଲ ଦି ନଷ୍ଟ୍ରାଡମସ୍ଙ୍କର ଭବିଷ୍ୟବାଣୀକୁ ନେଇ ସମଗ୍ର ବିଶ୍ବରେ ଅଦ୍ୟପି ଆଲୋଚନା ,ସମାଲୋଚନା ଓ ପର୍ଯ୍ୟାଲୋଚନା ହୋଇ ଆସୁଛି ।
ଠିକ୍ ଆମ ଓଡିଆ କବି ଅଚ୍ୟୁତାନନ୍ଦ ଦାସଙ୍କ ରଚିତ 'ମାଳିକା' ଭଳି ନଷ୍ଟ୍ରାଡମସ୍ ଅନେକ ଭବିଷ୍ୟବାଣୀ କରିଛନ୍ତି |ଏବେ ସମଗ୍ର ବିଶ୍ବ ନୂତନ ବର୍ଷ ୨୦୧୯କୁ ସ୍ବାଗତ କରିବାକୁ ଯାଉଛି ଓ ଏହା ସହ ନଷ୍ଟ୍ରାଡମସ୍ଙ୍କର ଭବିଷ୍ୟବାଣୀକୁ ନେଇ ଆଲୋଚନା ମଧ୍ୟ ଆରମ୍ଭ ହୋଇଯାଇଛି । ସବୁଠାରୁ ବେଶି ଆଲୋଚନା ହେଉଛି ତୃତୀୟ ବିଶ୍ୱଯୁଦ୍ଧ ଉପରେ ତାଙ୍କର ଭବିଷ୍ୟବାଣୀକୁ ନେଇ ଯେ ୨୦୧୯ ହେବ ବିନାଶକାରୀ|ଆଡଲଫ୍ ହିଟଲରଙ୍କ ଉଦୟ, ଡାଏନାଙ୍କ ମୃତ୍ୟୁ, ପରମାଣୁ ବୋମା, ଦ୍ୱିତୀୟ ବିଶ୍ୱଯୁଦ୍ଧ, ୯/୧୧ ଆଟାକ୍ ଓ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ସମ୍ପର୍କରେ ସଠିକ୍ ଭବିଷ୍ୟବାଣୀ କରିଥିବା ଫ୍ରାନ୍ସର ଏହି ଭବିଷ୍ୟବକ୍ତା ମାଇକେଲ ଦି ନଷ୍ଟ୍ରାଡମସ୍ ୨୦୧୯ ପାଇଁ ଏପରି ଚକିତ କରିଦେବା ଭଳି ଭବିଷ୍ୟବାଣୀ କରିଛନ୍ତି । କିଛି ଅନ୍ୟ ଭବିଷ୍ୟବକ୍ତା ମଧ୍ୟ ୨୦୧୯କୁ ପ୍ରଳୟଙ୍କରୀ ଭାବେ ସଙ୍କେତ ଦେଇଛନ୍ତି ଯେ ୨୦୧୯ ମସିହା ମାନବ ସମାଜ ପାଇଁ ଅତ୍ୟନ୍ତ କ୍ଷତିକାରକ ଓ ବିନାଶକାରୀ ସାବ୍ୟସ୍ତ ହେବ । ଭବିଷ୍ୟବାଣୀ ଜାଣିବାପରେ ଏହାକୁ ନିୟନ୍ତ୍ରଣ କରିବା ପାଇଁ କିଛି ମାତ୍ରାରେ ଚେଷ୍ଟା କରାଯାଇପାରେ କିନ୍ତୁ ଏହାକୁ ବଦଳାଇବା ମନୁଷ୍ୟ ପକ୍ଷରେ ସମ୍ଭବ ନୁହେଁ । ନଷ୍ଟ୍ରାଡମସ୍ଙ୍କର ଭବିଷ୍ୟବାଣୀ ପରୋକ୍ଷ ଭାବେ ଏହା କହୁଛି ଯେ ୨୦୧୯ରେ ଦୁନିଆ ଶେଷହୋଇଯିବ ଅର୍ଥାତ ବିଶ୍ୱ ଧ୍ୱସଂ ହେବାର ସଙ୍କେତକୁ ତାଙ୍କ ଭବିଷ୍ୟବାଣୀ ଆଙ୍ଗୁଳି ନିର୍ଦ୍ଦେଶ କରୁଛି । ଏଥିରେ ତୃତୀୟ ବିଶ୍ୱ ଯୁଦ୍ଧ, ପାଶ୍ଚାତ୍ୟ ଦୁନିଆର ପତନ ଓ ଆଷ୍ଟ୍ରୋଏଡ୍ ସମ୍ପର୍କରେ ଭବିଷ୍ୟବାଣୀ କରାଯାଇଛି । ବାଖ୍ୟାକାରଙ୍କ ଅନୁସାରେ ୨୦୧୯ରେ ଏହି ଭବିଷ୍ୟବାଣୀ ସତ ପ୍ରମାଣ ହେବ ।
ବିଶ୍ବରେ ଅସନ୍ତୁଳିତ ପ୍ରାକୃତିକ ଭାରସାମ୍ୟ ସୃଷ୍ଟି ହେତୁ ୨୦୧୯ରେ ସବୁବେଳେ ପ୍ରାୟତଃ ପୃଥିବୀ ପୃଷ୍ଟରେ ସାଇକ୍ଲୋନ୍ ପରି ନାନା ପ୍ରାକୃତିକ ଦୁର୍ବିପାକ ଲାଗି ରହିବ । ଜଳବାୟୁ ପରିବର୍ତ୍ତନ, ବଡ ଯୁଦ୍ଧ ବା ସଙ୍ଘର୍ଷ ଓ ଲୋକଙ୍କ ମଧ୍ୟରେ ସଂସାଧନ ଓ ମାଇଗ୍ରେସନକୁ ନେଇ ବିବାଦ ବଢିଯିବ । ୨୦୧୯ରେ କିଛି ଯୁରୋପୀୟ ଦେଶ, ଆମେରିକାର ଫ୍ଲୋରିଡା, ଜର୍ଜିଆ, କାରୋଲିନା, ଟେକ୍ସାସ୍ ଆଦି ଅଞ୍ଚଳରେ ବଡ଼ ବଡ଼ ବାତ୍ୟା ଓ ଭୟାନକ ବନ୍ୟା ବିତ୍ପାତ କରିବାର ସମ୍ଭାବନା ମଧ୍ୟ ରହିଛି । |କେବଳ ସେତିକି ନୁହେଁ; ହଙ୍ଗେରୀ, ଇଟାଲୀ, ଗ୍ରେଟ୍ବ୍ରିଟେନ୍, ଚେକ୍ ଗଣତନ୍ତ୍ର ଉପରେ ଆତଙ୍କବାଦୀ ଆକ୍ରମଣ ହେବ | ନିଜ ରଣନୀତି ଯୋଗୁଁ ଚୀନ ବିଶ୍ୱର ନୂଆ ନେତା ପାଲଟିବ । ନଷ୍ଟ୍ରାଡମସ୍ଙ୍କର ଭବିଷ୍ୟବାଣୀ ଅନୁସାରେ, ୨୦୧୯ ବର୍ଷରେ ଲୋକମାନେ ଅଧିକ ଭାବେ ହୃଦରୋଗ, ପେଟ ରୋଗ ଓ ପାନକ୍ରିୟା ଜନିତ ସମସ୍ୟାରେ ଆକ୍ରାନ୍ତ ହେବେ |ମଧ୍ୟପୂର୍ବ ଦେଶ ଓ ବିଶ୍ୱର କିଛି ଅନ୍ୟ ଭାଗରେ ଧର୍ମକୁ ନେଇ ଲୋକମାନେ ମାରପିଟ୍ ହେବେ । ଅନ୍ୟପକ୍ଷରେ ଅନେକ ଖ୍ରୀଷ୍ଟ ଧର୍ମାବଲମ୍ବୀ ଧର୍ମର ବାସ୍ତବତା କଣ ଜାଣିବା ପାଇଁ ଭିନ୍ନ ଧର୍ମ ଗ୍ରହଣ କରିବେ । ଠିକ୍ ସେହିଭଳି ଅନ୍ୟ ଧର୍ମର ଲୋକେ ମଧ୍ୟ ଖ୍ରୀଷ୍ଟ ଧର୍ମକୁ ଆପଣାଇବେ ।ଏହାର ପରିଣାମ ସୂରୁପ ଅଶାନ୍ତି ଓ ଗୃହଯୁଦ୍ଧ ହେବ ।
